กฎกระทรวงฉบับที่ ๑๒๗(พ.ศ. ๒๕๓๘)ออกตามความในพระราชบัญญัติเงินตราพ.ศ. ๒๕๐๑[๑] อาศัยอำนาจตามความในมาตรา ๕ แห่งพระราชบัญญัติเงินตรา พ.ศ.๒๕๐๑ และมาตรา ๑๓ ทวิ วรรคสอง แห่งพระราชบัญญัติเงินตรา พ.ศ. ๒๕๐๑ซึ่งแก้ไขเพิ่มเติมโดยพระราชบัญญัติเงินตรา (ฉบับที่ ๕) พ.ศ. ๒๕๓๖รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ ๑ ให้ถอนคืนเหรียญกษาปณ์ดังต่อไปนี้(๑) เหรียญกษาปณ์ชนิดทองขาว เคลือบไส้ทองแดง ราคา ๕ บาทน้ำหนัก ๑๒ กรัม ขนาดเส้นผ่าศูนย์กลาง ๒๙.๕ มิลลิเมตร ที่ออกโดยกฎกระทรวง ฉบับที่๓๓ (พ.ศ. ๒๕๑๙) กฎกระทรวง ฉบับที่ ๓๙ (พ.ศ. ๒๕๒๐) กฎกระทรวง ฉบับที่ ๔๗ (พ.ศ.๒๕๒๒) และกฎกระทรวง ฉบับที่ ๕๙ (พ.ศ. ๒๕๒๔) ออกตามความในพระราชบัญญัติเงินตรา พ.ศ.๒๕๐๑(๒) เหรียญกษาปณ์ชนิดโลหะสีขาว (ทองแดงผสมนิกเกิล)เคลือบไส้ทองแดง ราคา ๕ บาท น้ำหนัก ๑๒ กรัม ขนาดเส้นผ่าศูนย์กลาง ๓๐ มิลลิเมตรที่ออกโดยกฎกระทรวงฉบับที่ ๖๗ (พ.ศ. ๒๕๒๕) ออกตามความในพระราชบัญญัติเงินตรา พ.ศ.๒๕๐๑(๓) เหรียญกษาปณ์ชนิดทองขาว ราคา ๑ บาท น้ำหนัก ๗.๕๐ กรัมขนาดเส้นผ่าศูนย์กลาง ๒๗ มิลลิเมตร ที่ออกโดยกฎกระทรวง ฉบับที่ ๓ (พ.ศ. ๒๕๐๕)ออกตามความในพระราชบัญญัติเงินตรา พ.ศ. ๒๕๐๑(๔) เหรียญกษาปณ์ชนิดทองขาวหรือโลหะสีขาว(ทองแดงผสมนิกเกิล) ราคา ๑ บาท น้ำหนัก ๗ กรัม ขนาดเส้นผ่าศูนย์กลาง ๒๕ มิลลิเมตรที่ออกโดยกฎกระทรวง ฉบับที่ ๒๒ (พ.ศ. ๒๕๑๗) กฎกระทรวง ฉบับที่ ๓๕ (พ.ศ. ๒๕๑๙)และกฎกระทรวง ฉบับที่ ๖๗ (พ.ศ. ๒๕๒๕) ออกตามความในพระราชบัญญัติเงินตรา พ.ศ. ๒๕๐๑(๕) เหรียญกษาปณ์ชนิดทองเหลือง ราคา ๕๐ สตางค์ น้ำหนัก ๔.๙กรัม ขนาดเส้นผ่าศูนย์กลาง ๒๓ มิลลิเมตร ที่ออกโดยกฎกระทรวง ฉบับที่ ๕๔ (พ.ศ.๒๕๒๓) ออกตามความในพระราชบัญญัติเงินตาม พ.ศ. ๒๕๐๑(๖) เหรียญกษาปณ์ชนิดทองเหลือง ราคา ๒๕ สตางค์ น้ำหนัก ๒.๘กรัม ขนาดเส้นผ่าศูนย์กลาง ๒๐.๕ มิลลิเมตร ที่ออกโดยกฎกระทรวง ฉบับที่ ๓๒ (พ.ศ.๒๕๑๙) ออกตามความในพระราชบัญญัติเงินตรา พ.ศ. ๒๕๐๑ข้อ ๒ ให้ผู้มีเหรียญกษาปณ์ตามข้อ๑ นำเหรียญกษาปณ์ที่ถอนคืนมาแลกเปลี่ยนกับธนบัตรหรือเหรียญกษาปณ์อื่นต่อพนักงานเจ้าหน้าที่ณ กองคลังกลาง กรมธนารักษ์ สำนักงานคลังจังหวัดหรือสำนักงานคลังอำเภอภายในสองปีนับแต่วันที่กฎกระทรวงนี้ใช้บังคับข้อ ๓เมื่อพ้นกำหนดระยะเวลาตามข้อ ๒ ให้ผู้มีเหรียญกษาปณ์ที่ถอนคืนและประสงค์จะแลกเปลี่ยนกับธนบัตรหรือเหรียญกษาปณ์อื่นนำเหรียญกษาปณ์ดังกล่าวมาแลกเปลี่ยนกับธนบัตรหรือเหรียญกษาปณ์อื่นโดยยื่นคำร้องพร้อมแสดงเหตุผลและความจำเป็นตามแบบที่กรมธนารักษ์กำหนดต่อพนักงานเจ้าหน้าที่ณ กองคลังกลาง กรมธนารักษ์ สำนักงานคลังจังหวัด สำนักงานคลังอำเภอหรือสถานที่ที่กรมธนารักษ์ประกาศกำหนดให้ไว้ ณ วันที่ ๓๐ มีนาคม พ.ศ. ๒๕๓๘ธานินทร์ นิมมานเหมินท์รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากกระทรวงการคลังได้จัดทำและนำออกใช้เหรียญกษาปณ์หมุนเวียนชุดใหม่เป็นเหรียญกษาปณ์ชนิดราคา ๕ บาท ๑ บาท ๕๐ สตางค์ และ ๒๕ สตางค์เพื่อหมุนเวียนอยู่ในท้องตลาดเพียงขนาดเดียว เพื่อความสะดวกในการใช้ของประชาชนและมิให้เกิดความสับสนในการใช้เหรียญกษาปณ์สมควรถอนคืนเหรียญกษาปณ์ชนิดทองขาวหรือโลหะสีขาว (ทองแดงผสมนิกเกิล) ราคา ๕ บาทน้ำหนัก ๑๒ กรัม ขนาดเส้นผ่าศูนย์กลาง ๒๙.๕ มิลลิเมตร และน้ำหนัก ๑๒ กรัมขนาดเส้นผ่าศูนย์กลาง ๓๐ มิลลิเมตร และราคา ๑ บาท น้ำหนัก ๗ กรัมขนาดเส้นผ่าศูนย์กลาง ๒๕ มิลลิเมตร และน้ำหนัก ๗.๕๐ กรัม ขนาดเส้นผ่าศูนย์กลาง ๒๗มิลลิเมตร และเหรียญกษาปณ์ชนิดทองเหลือง ราคา ๕๐ สตางค์ น้ำหนัก ๔.๙ กรัมขนาดเส้นผ่าศูนย์กลาง ๒๓ มิลลิเมตร และราคา ๒๕ สตางค์ น้ำหนัก ๒.๘ กรัมขนาดเส้นผ่าศูนย์กลาง ๒๐.๕ มิลลิเมตร และโดยที่มาตรา ๑๓ ทวิ วรรคสอง แห่งพระราชบัญญัติเงินตราพ.ศ. ๒๕๐๑ ซึ่งแก้ไขเพิ่มเติมโดยพระราชบัญญัติเงินตรา (ฉบับที่ ๕) พ.ศ. ๒๕๓๖บัญญัติให้การถอนคืนเหรียญกษาปณ์ให้เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้ปิยะธิดา/ปรับปรุง๘ มิถุนายน๒๕๖๑[๑] ราชกิจจานุเบกษาเล่ม ๑๑๒/ตอนที่ ๑๓ ก/หน้า ๑/๓๐ มีนาคม ๒๕๓๘